CELEX: 62020TA0378
Language: el
Date: 2021-04-14 00:00:00
Title: Υπόθεση T-378/20: Απόφαση του Γενικού Δικαστηρίου της 14ης Απριλίου 2021 — Ryanair κατά Επιτροπής (SAS, Δανία. Covid-19) (Κρατικές ενισχύσεις – Δανική αγορά αεροπορικών μεταφορών – Ενίσχυση που χορήγησε η Δανία υπέρ αεροπορικής εταιρίας εν μέσω της πανδημίας COVID 19 – Εγγύηση – Απόφαση περί μη προβολής αντιρρήσεων – Δεσμεύσεις που αποτελούν προϋπόθεση της συμβατότητας της ενίσχυσης με την εσωτερική αγορά – Ενίσχυση για την επανόρθωση ζημιών που έχουν προκληθεί από έκτακτο γεγονός – Ελευθερία εγκατάστασης – Ελεύθερη παροχή υπηρεσιών – Ίση μεταχείριση – Υποχρέωση αιτιολόγησης)

21.6.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 242/41
            
         
      Απόφαση του Γενικού Δικαστηρίου της 14ης Απριλίου 2021 — Ryanair κατά Επιτροπής (SAS, Δανία. Covid-19)
      (Υπόθεση T-378/20) (1)
      
      (Κρατικές ενισχύσεις - Δανική αγορά αεροπορικών μεταφορών - Ενίσχυση που χορήγησε η Δανία υπέρ αεροπορικής εταιρίας εν μέσω της πανδημίας COVID 19 - Εγγύηση - Απόφαση περί μη προβολής αντιρρήσεων - Δεσμεύσεις που αποτελούν προϋπόθεση της συμβατότητας της ενίσχυσης με την εσωτερική αγορά - Ενίσχυση για την επανόρθωση ζημιών που έχουν προκληθεί από έκτακτο γεγονός - Ελευθερία εγκατάστασης - Ελεύθερη παροχή υπηρεσιών - Ίση μεταχείριση - Υποχρέωση αιτιολόγησης)
      (2021/C 242/58)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Ryanair DAC (Swords, Ιρλανδία) (εκπρόσωποι: E. Vahida, F. C. Laprévote, S. Rating, I. Γ. Μεταξά-Μαραγκίδη και V. Blanc, δικηγόροι)
      
         Καθής: Ευρωπαϊκή Επιτροπή (εκπρόσωποι: F. Tomat, L. Flynn και S. Noë)
      
         Παρεμβαίνοντα υπέρ της καθής: Βασίλειο της Δανίας (εκπρόσωποι: J. Nymann-Lindegren και M. Søndahl Wolff, επικουρούμενοι από τον R. Holdgaard, δικηγόρο), Γαλλική Δημοκρατία (εκπρόσωποι: E. de Moustier και P. Dodeller), SAS AB (Στοκχόλμη, Σουηδία) (εκπρόσωπος: F. Sjövall, δικηγόρος)
      
         Αντικείμενο
      
      Προσφυγή δυνάμει του άρθρου 263 ΣΛΕΕ με αίτημα την ακύρωση της απόφασης C(2020) 2416 τελικό της Επιτροπής, της 15ης Απριλίου 2020, σχετικά με την κρατική ενίσχυση SA.56795 (2020/N) — Δανία — Αποζημίωση για την αποκατάσταση των ζημιών που προκλήθηκαν στη SAS από την πανδημία COVID 19.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Απορρίπτει την προσφυγή.
               
            
                  2)
               
               
                  Η Ryanair DAC φέρει τα δικαστικά έξοδά της, καθώς και εκείνα στα οποία υποβλήθηκε η Ευρωπαϊκή Επιτροπή, περιλαμβανομένων των εξόδων που αφορούν το αίτημα εμπιστευτικής μεταχείρισης.
               
            
                  3)
               
               
                  Το Βασίλειο της Δανίας, η Γαλλική Δημοκρατία και η SAS AB φέρουν τα δικαστικά έξοδά τους.
               
            
         (1)  EE C 255 της 3.8.2020.